CELEX: 32015D1956
Language: lt
Date: 1445817600000
Title: 2015 m. spalio 26 d. Tarybos įgyvendinimo sprendimas (ES) 2015/1956, kuriuo nustatoma Sprendimo 2008/633/TVR dėl valstybių narių paskirtų institucijų ir Europolo prieigos prie Vizų informacinės sistemos (VIS) teroristinių ir kitų sunkių nusikaltimų prevencijos, atskleidimo ir tyrimo tikslais taikymo pradžios data

30.10.2015   
            
            
               LT
            
            
               Europos Sąjungos oficialusis leidinys
            
            
               L 284/146
            
         TARYBOS ĮGYVENDINIMO SPRENDIMAS (ES) 2015/1956
   2015 m. spalio 26 d.
   kuriuo nustatoma Sprendimo 2008/633/TVR dėl valstybių narių paskirtų institucijų ir Europolo prieigos prie Vizų informacinės sistemos (VIS) teroristinių ir kitų sunkių nusikaltimų prevencijos, atskleidimo ir tyrimo tikslais taikymo pradžios data
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. birželio 23 d. Tarybos sprendimą 2008/633/TVR dėl valstybių narių paskirtų institucijų ir Europolo prieigos prie Vizų informacinės sistemos (VIS) teroristinių ir kitų sunkių nusikaltimų prevencijos, atskleidimo ir tyrimo tikslais (1), ir ypač į jo 18 straipsnio 2 dalį,
   atsižvelgdama į Europos Parlamento nuomonę,
   kadangi:
   
               (1)
            
            
               Sprendime 2008/633/TVR numatyta, kad jis taikomas nuo datos, kurią nustatys Taryba, kai Komisija praneš Tarybai, kad Europos Parlamento ir Tarybos reglamentas (EB) Nr. 767/2008 (2) įsigaliojo ir yra visapusiškai taikomas;
            
         
               (2)
            
            
               2013 m. liepos 2 d. laišku Komisija informavo Tarybą, kad Reglamentas (EB) Nr. 767/2008 įsigaliojo ir buvo visapusiškai taikomas nuo 2011 m. rugsėjo 27 d.;
            
         
               (3)
            
            
               pirmiau nurodytų Tarybos įgyvendinimo įgaliojimų vykdymo inicijavimui pagal Sprendimą 2008/633/TVR taikomos sąlygos yra įvykdytos ir todėl turėtų būti priimtas įgyvendinimo sprendimas, nustatantis Sprendimo 2008/633/TVR taikymo pradžios datą;
            
         
               (4)
            
            
               šiuo sprendimu pakeičiamas Tarybos sprendimas 2013/392/ES (3), kuris Europos Sąjungos Teisingumo Teismo (toliau – Teismas) sprendimu (4) buvo panaikintas. Tame sprendime Teismas paliko galioti Sprendimą 2013/392/ES, kol įsigalios naujas teisės aktas, kuriuo siekiama tą sprendimą pakeisti. Todėl nuo šio sprendimo įsigaliojimo dienos Sprendimas 2013/392/ES netenka galios;
            
         
               (5)
            
            
               siekiant užtikrinti valstybių narių paskirtų institucijų ir Europolo prieigos prie VIS teroristinių ir kitų sunkių nusikaltimų prevencijos, atskleidimo ir tyrimo tikslais teisių tęstinumą, turėtų būti nurodyta ta pati Sprendimo 2008/633/TVR taikymo pradžios data, kuri buvo nustatyta Sprendimo 2013/392/ES 1 straipsnyje;
            
         
               (6)
            
            
               Islandijos ir Norvegijos atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos Tarybos ir Islandijos Respublikos bei Norvegijos Karalystės susitarime dėl pastarųjų asociacijos įgyvendinant, taikant ir plėtojant Šengeno acquis
                   (5), kurios patenka į Tarybos sprendimo 1999/437/EB (6) 1 straipsnio H punkte nurodytą sritį;
            
         
               (7)
            
            
               Šveicarijos atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos, Europos bendrijos ir Šveicarijos Konfederacijos susitarime dėl Šveicarijos Konfederacijos asociacijos įgyvendinant, taikant ir plėtojant Šengeno acquis
                   (7), kurios patenka į Sprendimo 1999/437/EB 1 straipsnio H punkte nurodytą sritį, minėtą sprendimą taikant kartu su Tarybos sprendimo 2008/146/EB (8) 3 straipsniu;
            
         
               (8)
            
            
               Lichtenšteino atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokole dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis
                   (9), kurios patenka į Sprendimo 1999/437/EB 1 straipsnio H punkte nurodytą sritį, minėtą sprendimą taikant kartu su Tarybos sprendimo 2011/350/ES (10) 3 straipsniu;
            
         
               (9)
            
            
               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas. Kadangi šis sprendimas grindžiamas Šengeno acquis, remdamasi to protokolo 4 straipsniu, per šešis mėnesius po to, kai Taryba nusprendžia dėl šio sprendimo, Danija turi nuspręsti, ar jį įtrauks į savo nacionalinę teisę;
            
         
               (10)
            
            
               šis sprendimas yra Šengeno acquis nuostatų, kurias įgyvendinant Jungtinė Karalystė nedalyvauja pagal Tarybos sprendimą 2000/365/EB (11), plėtojimas; todėl Jungtinė Karalystė nedalyvauja priimant šį sprendimą ir jis nėra jai privalomas ar taikomas;
            
         
               (11)
            
            
               šis sprendimas yra Šengeno acquis nuostatų, kurias įgyvendinant Airija nedalyvauja pagal Tarybos sprendimą 2002/192/EB (12), plėtojimas; todėl Airija nedalyvauja priimant šį sprendimą ir jis nėra jai privalomas ar taikomas;
            
         
               (12)
            
            
               šiuo sprendimu neturėtų būti daromas poveikis valstybių narių, kurių atžvilgiu Reglamentas (EB) Nr. 767/2008 dar neįsigaliojo, pozicijai. Visų pirma juo neturėtų būti daromas poveikis Sprendimo 2008/633/TVR 6 straipsnio taikymui tų valstybių narių atžvilgiu,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2008/633/TVR pradedamas taikyti nuo 2013 m. rugsėjo 1 d., kaip nustatyta Sprendimo 2013/392/ES 1 straipsnyje.
   2 straipsnis
   Sprendimas 2013/392/ES netenka galios nuo 2015 m. spalio 31 d., tačiau tai neturi įtakos Sprendimo 2008/633/TVR taikymo pradžios datai, kaip nustatyta Sprendimo 2013/392/ES 1 straipsnyje.
   3 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   
      Priimta Liuksemburge 2015 m. spalio 26 d.
      
         
            Tarybos vardu
         
         
            Pirmininkė
         
         C. DIESCHBOURG
      
   
   
      (1)  OL L 218, 2008 8 13, p. 129.
   
      (2)  2008 m. liepos 9 d. Europos Parlamento ir Tarybos reglamentas (EB) Nr. 767/2008 dėl Vizų informacinės sistemos (VIS) ir apsikeitimo duomenimis apie trumpalaikes vizas tarp valstybių narių (VIS reglamentas) (OL L 218, 2008 8 13, p. 60).
   
      (3)  2013 m. liepos 22 d. Tarybos sprendimas 2013/392/ES, kuriuo nustatoma Sprendimo 2008/633/TVR dėl valstybių narių paskirtų institucijų ir Europolo prieigos prie Vizų informacinės sistemos (VIS) teroristinių ir kitų sunkių nusikaltimų prevencijos, atskleidimo ir tyrimo tikslais įsigaliojimo data (OL L 198, 2013 7 23, p. 45).
   
      (4)  2015 m. balandžio 16 d. Teisingumo Teismo sprendimas, Parlamentas prieš Tarybą, C-540/13, ECLI:ES:C:2015:224.
   
      (5)  OL L 176, 1999 7 10, p. 36.
   
      (6)  1999 m. gegužės 17 d. Tarybos sprendimas 1999/437/EB dėl tam tikrų priemonių taikant Europos Sąjungos Tarybos, Islandijos Respublikos ir Norvegijos Karalystės sudarytą susitarimą dėl šių dviejų valstybių asociacijos įgyvendinant, taikant ir plėtojant Šengeno acquis (OL L 176, 1999 7 10, p. 31).
   
      (7)  OL L 53, 2008 2 27, p. 52.
   
      (8)  2008 m. sausio 28 d. Tarybos sprendimas 2008/146/EB dėl Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis sudarymo Europos bendrijos vardu (OL L 53, 2008 2 27, p. 1).
   
      (9)  OL L 160, 2011 6 18, p. 21.
   
      (10)  2011 m. kovo 7 d. Tarybos sprendimas 2011/350/ES dėl Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokolo dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis sudarymo Europos Sąjungos vardu, kiek tai susiję su patikrinimų prie vidaus sienų panaikinimu ir asmenų judėjimu (OL L 160, 2011 6 18, p. 19).
   
      (11)  2000 m. gegužės 29 d. Tarybos sprendimas 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (OL L 131, 2000 6 1, p. 43).
   
      (12)  2002 m. vasario 28 d. Tarybos sprendimas 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (OL L 64, 2002 3 7, p. 20).